[{"text_idx": "#000002", "text": "Dylai pleidleiswyr Llafur roi eu hail bleidlais i blaid fel Plaid Cymru, mae grw\u0302p o academyddion sy'n cefnogi Llafur, gan gynnwys Gerry Holtham, wedi dweud."}, {"text_idx": "#000003", "text": "Mewn etholaethau lle mae Llafur yn gwneud yn dda, dywed yr awduron ei fod \"yn gwneud synnwyr\" i bleidleiswyr \"gynorthwyo plaid flaengar fel Plaid Cymru\" a \"rhwystro unrhyw blaid sy'n delio mewn ofn a rhagfarn\"."}, {"text_idx": "#000008", "text": "\"Ond os yw'r polau yn gywir, ni fydd Llafur yn sicrhau mwyafrif yn etholiad y Cynulliad ac felly bydd yn rhaid cydweithredu mewn rhyw ffurf gyda phlaid arall."}, {"text_idx": "#000009", "text": "\"Ble mae Llafur yn gwneud yn dda yn yr adran etholaeth, mae'n gwneud yn wael yn yr adran rhestr ranbarthol, a dyna pam mae cymaint o bobl yn meddwl bod ail bleidlais i Lafur mewn ardaloedd o'r fath - fel de Cymru, er enghraifft - yn bleidlais wastraff."}, {"text_idx": "#000010", "text": "\"Yn yr ardaloedd hyn mae'n gwneud synnwyr i bleidleiswyr i fwrw eu pleidlais mewn modd pwrpasol- i gynorthwyo plaid flaengar fel Plaid Cymru ac i rwystro unrhyw blaid sy'n delio mewn ofn a rhagfarn\"."}, {"text_idx": "#000011", "text": "Mae'r llythyr yn ychwanegu bod \"byd gwleidyddol newydd\" yn dod i'r amlwg sy'n \"fwy cymhleth, yn fwy ansicr ac yn fwy heriol nag erioed o'r blaen.\""}, {"text_idx": "#000012", "text": "Mae'r academyddion yn dweud \"nad oes gan un blaid unigol yr wybodaeth a'r doniau i ymdrin yn effeithiol a\u0302'r byd hwn\"."}, {"text_idx": "#000013", "text": "Maent yn ychwanegu: \"Er mwyn ateb yr heriau hyn mae angen i'r Blaid Lafur i fod yn ganolbwynt mudiad gwleidyddol blaengar a gallwn ddechrau yng Nghymru yr wythnos nesaf.\""}, {"text_idx": "#000014", "text": "Dywedodd ffynhonnell yn Llafur Cymru: \"Y dewis mae pobol yn ei hwynebu ddydd Iau nesaf yw rhwng Llywodraeth Lafur a chlymblaid racs."}, {"text_idx": "#000016", "text": "Ond mae UKIP yn dweud bod y sylwadau yn \"sarhaus ac yn ffordd o godi bwganod\"."}, {"text_idx": "#000017", "text": "\"Pa mor drahaus i arddel na ddylai'r ganran sylweddol o bobl sydd yn cefnogi UKIP gael AC o'r blaid yn eu cynrychioli.\""}, {"text_idx": "#000019", "text": "\"Mae UKIP yn ymgyrchu i gael gwell buddsoddiad yn y GIG, gwella gofal canser yng Nghymru, system addysg ddeinamig sydd wedi ei theilwra fel bod bob plentyn yn medru cael y cyfle gorau a gwell datblygiadau economaidd i hybu busnesau Cymru, sydd yn o\u0302l y bobl yma sydd yn galw eu hunain yn 'academyddion' yn bethau dychrynllyd.\""}, {"text_idx": "#000021", "text": "\"Mae'n wir fod angen i'r sawl sydd eisiau gweld Cymru yn dilyn llwybr blaengar wedi Mai'r 5ed bleidleisio dros Blaid Cymru."}, {"text_idx": "#000022", "text": "\"Mae Llafur wedi profi eu bod, wedi dwy flynedd ar bymtheg mewn llywodraeth, yn brin o nerth a syniadau. Mae'n bryd cael plaid all gwrdd a\u0302'r her sy'n wynebu Cymru - Plaid Cymru yw'r newid y mae ar Gymru ei angen.\""}, {"text_idx": "#000023", "text": "Mae llefarydd ar gyfer y Ceidwadwyr Cymreig yn dweud bod hyn yn arwydd bod y blaid Lafur yn nerfus ddyddiau cyn yr etholiad. \"Yn y pendraw does dim byd yn adeiladol yngly\u0302n a\u0302 chael pum mlynedd arall o fethiant Llafur ac mi fyddwn ni'n parhau i gynnig dewis arall i bleidleiswyr a gweledigaeth er mwyn sicrhau newid go iawn yng Nghymru.\""}, {"text_idx": "#000025", "text": "Mae un yn caniata\u0301u pleidlais ar gyfer ymgeiswyr yn eich etholaeth leol. Rydych yn pleidleisio dros blaid wleidyddol ar bapur pleidleisio arall."}, {"text_idx": "#000026", "text": "Fe all y bleidlais ar gyfer plaid wleidyddol fod yr un blaid a\u0302'r sawl a gafodd eich pleidlais yn yr etholaeth, neu fe allai fod yn wahanol."}, {"text_idx": "#000027", "text": "Mae'r bleidlais ar yr ail bapur pleidleisio yn rhan o'r broses o ddewis 20 o aelodau i gynrychioli rhanbarthau."}, {"text_idx": "#000030", "text": "Cyfran y bleidlais ar y papur pleidleisio sy'n cynnwys pleidiau gwleidyddol;Faint o etholaethau mae ACau sy`n cynrychioli pleidiau gwleidyddol wedi ennill y noson honno."}, {"text_idx": "#000036", "text": "'Dim help' gan Blaid Cymru wedi aflonyddu 'erchyll'"}, {"text_idx": "#000037", "text": "\u00a380m i adfywio dinas a thair o drefi Cymru"}, {"text_idx": "#000039", "text": "CylchgrawnCwis: Rhaeadrau Cymru'Hiraeth ac ansicrwydd yn naturiol': cyngor i fyfyrwyr newyddGareth Hughes: O wleidyddiaeth i arlunioYr artist lliwddall sy\u2019n chwarae gyda lliwiauCofio 60 mlynedd ers datgorffori Capel CelynDiwrnod mawr ymweliad y Mauretania ag Abergwaun yn 1909Max Boyce yn 80: 'Un o'r bois'Cynnal gwersi Cymraeg... draw yn FfraincAteb y Galw: Efa Lois"}, {"text_idx": "#000040", "text": "'Hiraeth ac ansicrwydd yn naturiol': cyngor i fyfyrwyr newydd"}, {"text_idx": "#000041", "text": "Gareth Hughes: O wleidyddiaeth i arlunio"}, {"text_idx": "#000042", "text": "Yr artist lliwddall sy\u2019n chwarae gyda lliwiau"}, {"text_idx": "#000046", "text": "Cynnal gwersi Cymraeg... draw yn Ffrainc"}, {"text_idx": "#000047", "text": "Ateb y Galw: Efa Lois"}, {"text_idx": "#000048", "text": "Cysylltwch a\u0302 niTabledi a ffonau symudolHefyd yn Gymraeg"}]